Държавен вестник, бр. 26, 2010 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  26
РЕШЕНИЕ № 375
от 17 март 2010 г.
за изменение и допълнение на Функционал­
ните спецификации за осъществяване на 
преносимост на негеографски номера при 
промяна на доставчика, предоставящ съот­
ветната услуга (приети с Решение № 2426 от 
19.XII.2008 г., ДВ, бр. 4 от 2009 г.)
На основание чл. 35, ал. 4 от Закона за елек­
тронните съобщения Комисията за регулиране 
на съобщенията реши:
§ 1. В чл. 10 се правят следните изменения 
и допълнения:
1. Алинея 1 се изменя така:
„(1) За маршрутизиране в рамките на до­
мейна на преносимост на повиквания към 
пренесени номера доставчиците прилагат метод 
съгласно приложение № 2.“ 
2. В ал. 2 думите „ал. 1“ се заменят с думите 
„приложение № 1 и приложение № 2“.
3. В ал. 3 след думите „по ал. 1“ се добавят 
думите „и ал. 2“.
§ 2. Член 14 се изменя така:
„Чл. 14. (1) Доставчиците информират 
Комисията за регулиране на съобщенията 
(комисията) на всеки 6 месеца за пренесените 
от и във мрежите им негеографски номера от 
обхватите по чл. 2, ал. 2 съобразно формат, 
определен от комисията.
(2) Доставчиците са задължени да предос­
тавят и при мотивирано писмено искане от 
комисията информацията по ал. 1, както и 
друга информация относно осъществяване на 
процеса на преносимост.“ 
§ 3. Член 17 се изменя така:
„Чл. 17. Приемащият доставчик е длъжен да 
използва пренесен номер в съответствие с пред­
назначението му, определено в Националния 
номерационен план, както и в съответствие с 
изискванията на Наредбата по чл. 137 от Закона 
за електронните съобщения и издаденото от 
комисията разрешение на приемащия доставчик 
за ползване на индивидуално определен огра­
ничен ресурс – номера в съответната мрежа, 
в която е пренесен номерът.“ 
§ 4. В чл. 19 думите „изявили желание за 
преносимост, включително и преди“ се заменят 
с думата „след“.
§ 5. Член 22 се изменя и допълва така:
1. В ал. 1 след думите „обща информационна 
база данни“ се поставя запетая и се добавят 
думите „съобразно ал. 4,“.
2. В ал. 2, изречение първо думата „базата“ 
се заменя с думите „общата база“.
3. Добавя се нова ал. 4:
„(4) Общата база данни по ал. 1 обслужва 
и обмена на информация между мрежите на 
всички предприятия от съответните домейни 
за осигуряване на преносимост на географски 
номера и национално значими номера, предос­
тавени за ползване в мобилни мрежи.“ 
§ 6. В чл. 23 думите „общите условия за 
взаимоотношения с крайните потребители на 
доставчиците“ се заменят с думите „общите 
условия на доставчиците за взаимоотношения 
с абонатите при предоставяне на услугата пре­
носимост на негеографски номера“. 
§ 7. Член 24 се изменя и допълва така:
1. В ал. 1 след думата „изготвят“ се добавят 
думите „и подписват“.
2. Алинея 3 се изменя и допълва така:
„(3) Условията и редът за ползване на пре­
носимост от абонат се определят в общите 
условия на доставчиците за взаимоотношения 
с абонатите при предоставяне на услугата 
преносимост на негеографски номера и са в 
съответствие с тези спецификации и процеду­
рата по ал. 1.“ 
§ 8. В чл. 25, ал. 1 се правят следните из­
менения и допълнения:
1. В т. 1 на ал. 1 думите „максимален брой 
заявления“ се заменят с думите „брой номера“.
2. Точка 9 се изменя така:
„9. определяне на номера за маршрутизация;“.
3. Точка 10 се изменя така:
„10. цени между предприятията за осъщест­
вяване на преносимост;“.
4. Създава се нова т. 11:
„11. ред за присъединяване към процедурата.“ 
§ 9. В чл. 26, ал. 3 думите „преди издаване 
на удостоверение за пренасяне на номера от 
даряващия доставчик“ се заменят с думите 
„до деня, предшестващ датата, определена за 
прозорец на преносимост“. 
§ 10. Член 27 се изменя така: 
„Чл. 27. (1) В случай на неплащане на задъл­
жения по чл. 26, ал. 2 приемащият доставчик 
налага ограничения за ползване на услуги от 
абоната или заплаща неговите задължения към 
даряващия доставчик по реда, определен в про­
цедурата по чл. 24, ал. 1 и общите условия на 
доставчиците за взаимоотношения с абонатите 
при предоставяне на услугата преносимост на 
негеографски номера.
(2) В случай на незаплащане на задължения 
по чл. 26, ал. 3 от абоната или от приемащия 
доставчик, даряващият доставчик може да 
изиска отлагане на датата на прозореца на 
преносимост за срок не по-дълъг от 30 дни от 
подаване на заявлението за преносимост по 
реда, определен в процедурата по чл. 24, ал. 1 
и общите им условия за взаимоотношения с 
абонатите при предоставяне на услугата пре­
носимост на негеографски номера.“ 
§ 11. Член 28 се изменя така:
„Чл. 28. (1) Процедурата по пренасяне на но­
мерата се осъществява въз основа на заявление 
от абонат, подадено по образец при приемащия 
доставчик или негов оправомощен дистрибу­
тор или търговски представител. Заявлението 
за пренасяне на номер е в стандартна форма, 
съгласувана между доставчиците.